ماذا تقصد بمعني الامور ليست كما اتخيل ؟؟انا ساساعده بطريقة غير مباشرة وانا مش هبان في المساعدة هخلي صديق ليه يساعده ثم ان حالته النفسية سيئة جدا ولديه حلم وطموح اذا ظل بهذه الحالة ومتدمر كده هيضيع مستقبله سااساعده ولن اكون بالصورة
يعني لا تعتمدي في تقييمك للأمور على بوستات فيس بوك .. - الشاب ممكن يكتب الكلمتين دول علشان عايز يوصل رسالة لواحدة ما، ويحسسها بتأنيب الضمير مش أكتر. - الشاب ممكن يكون قاعد بيلعب بلاي ستيشين وبيضحك ضحكة الأشرار في الأفلام وهو بيكتب بعض البوستات المؤلمة ويشيرها، عادي. - الشاب عمومًا تأثره بهذه الأمور لا يصل لربع تأثر البنت، فلا تنظري للأمور بعدستك أنتِ، علشان تعبيرك نفسه مبالغ فيه، مفيش شاب بيتدمر ويضيع مستقبله علشان اكتشف إن الحب لم يكن صادقًا! .. صدقيني الحياة مش رواية هيبتا! - عمومًا، على أية حال، مفيش مساعدة ممكن تتقدم، لإن أقصى ما في الأمر إنه يمر بحالة ضيق وستنتهي إن شاء الله إلا إذا كان هناك ما لا تعلمينه، وعلى كلٍ هو مجرد شخص غريب، ولو كل واحدة حاولت تحل المشاكل النفسية والعاطفية لشخص غريب بناء على بوستات على الفيسبوك فمظنش إن النتيجة هتكون منطقية أو مقبولة. - مجمل نصيحتي: ارجعي للبلوك اللي مكنش المفروض تشيليه لأسباب عدة من ضمنها ما نتكلم فيه الآن، وركزي على نفسك وحياتك ومشاكلك أنتِ وهمومك وهموم شبكة علاقاتك الصلبة، دول اللي يستحقوا منك الجزء المخصص للهموم من طاقتك!